Document ID: /roh_data/filtered/swiss_laws_in_ROHinterleaved.jsonl.gz/25280

This text was translated from FR into Rumantsch Grischun.

En matière de contraventions, l’action pénale se prescrit par quatre ans. Si cependant la contravention consiste en une soustraction ou une mise en péril de contributions ou en l’obtention illicite d’un remboursement, d’une réduction ou d’une remise de contributions, le délai de prescription est de sept ans. En matière de crimes, de délits et de contraventions, la prescription est suspendue:a. pendant la durée d’une procédure de réclamation, de recours ou d’une procédure judiciaire concernant l’assujettissement à la prestation ou à la restitution ou sur une autre question préjudicielle à trancher selon la loi administrative spéciale, oub. tant que l’auteur subit à l’étranger une peine privative de liberté. Les peines se prescrivent par cinq ans pour les contraventions. Nouvelle teneur selon le ch. I 13 de la LF du 17 déc. 2021 sur l’harmonisation des peines, en vigueur depuis le 1 juil. 2023 (RO 2023 259; FF 2018 2889). Nouvelle teneur selon le ch. I 13 de la LF du 17 déc. 2021 sur l’harmonisation des peines, en vigueur depuis le 1 juil. 2023 (RO 2023 259; FF 2018 2889). Nouvelle teneur selon le ch. I 13 de la LF du 17 déc. 2021 sur l’harmonisation des peines, en vigueur depuis le 1 juil. 2023 (RO 2023 259; FF 2018 2889).

In surpassament surannescha suenter 4 onns. Sch’il surpassament è dentant in’omissiun u ina periclitaziun da taxas ubain in’obtenziun illegala d’ina restituziun, d’ina reducziun u d’in relasch da taxas, importa il termin da surannaziun 7 onns. En cas da crims, da delicts e da surpassaments vegn suspendida la surannaziun:a. durant ina procedura da protesta u da recurs u durant ina procedura giudiziala davart l’obligaziun da prestaziun e da restituziun u davart in’autra dumonda preliminara ch’è da giuditgar tenor la singula lescha administrativa; ub. uschè ditg ch’il delinquent expiescha in chasti da detenziun a l’exteriur. Il chasti d’in surpassament surannescha suenter 5 onns. Versiun tenor la cifra I 13 da la LF dals 17 da dec. 2021 davart l’armonisaziun dal rom penal, en vigur dapi il 1. da fan. 2023 (AS 2023 259; BBl 2018 2827). Versiun tenor la cifra I 13 da la LF dals 17 da dec. 2021 davart l’armonisaziun dal rom penal, en vigur dapi il 1. da fan. 2023 (AS 2023 259; BBl 2018 2827). Versiun tenor la cifra I 13 da la LF dals 17 da dec. 2021 davart l’armonisaziun dal rom penal, en vigur dapi il 1. da fan. 2023 (AS 2023 259; BBl 2018 2827).